钦定古今图书集成/理学汇编/学行典/第170卷 > 张绎
## 钦定古今图书集成/理学汇编/学行典/第170卷 > 张绎

按《宋史张绎传》：“绎字思叔，河南寿安人。家甚微，年长
未知学，佣力于市。出闻邑官传呼声，心慕之，问人曰：
‘何以得此’？人曰：‘此读书所致尔’。即发愤力学，遂以文名。预乡里计偕，谓科举之习不足为，尝游僧舍，见僧
道楷将祝发，从之。时周行己官河南，警之曰：‘何为舍
圣人之学而学佛？异日程先生归，可师也’。会程颐还”
自涪，乃往受业。颐赏其颖悟，读《孟子》“志士不忘在沟
壑，勇士不忘丧其元”，慨然若有得，未及仕而卒。颐尝
言：“吾晚得二士”，谓绎与尹焞也。